Kapell Kolwent

D'Kapell zu Kolwent ass eng kathoulesch Kapell, déi zur Par Regioun Iechternach Saint-Willibrord, zum Dekanat Osten an zu der Gemeng Konsdref gehéiert. D'Patréinesch ass d'helleg Margréit, där hiert Fest den 20. Juli gefeiert gëtt. Et gëtt awer eng aner Quell déi als Patréiner den hellege Johannes den Deefer ugëtt. D'Kapell steet zu Kolwent an der Kolwenterstrooss um Eck mam Kuebebuererwee. Zur fréierer Par Konsdref hunn ausser der Kapell vu Kolwent och nach d'Parkierch vu Konsdref, d'Filialkierch vu Präiteler an d'Filialkierch vum Scheedgen gehéiert. Geschicht De Schlosssteen iwwer der Aganksdier gëtt als Baudatum d'Joer 1770 un. D'Kapell huet fréier de Vogtleit gehéiert. An der Nisch an der Fassad iwwer dem Agank steet eng Statu vum Johannes den Deefer. Bis an d'1950er Jore stoung do eng stenge Madonnestatu. Kuckt och Lëscht vu reliéise Gebaier zu Lëtzebuerg Um Spaweck Websäit vum Parverband Konsdref D'Fënstere vun der Kapell vu Kolwent op der Websäit vun der Stiftung Forschungsstelle Glasmalerei des 20. Jh. e. V. (de) Referenzen